הוועדה המסדרת, כנסת 23, פרוטוקול מספר 37, 2020-05-19 12:30

איתן גינזבורג: אני פותח את הישיבה לדיון ברביזיה שהגיש חבר הכנסת טופורובסקי.

איתן גינזבורג: תרצה לנמק את הרביזיה?

בועז טופורובסקי: בטח.

בועז טופורובסקי: אני חושב שכדאי לפתוח מחדש את הדיון על מתן פטור מחובת הנחה על החוק המיותר הזה.

בועז טופורובסקי: גם אם יש מקום להרחיב את פעולות הכנסת ולדאוג שיהיו יותר חברי כנסת מתפקדים, ראוי קודם כול לדון, א', בזה שהסיבה שחסרים חברי כנסת היא בגלל ממשלה מנופחת ובזבזנית של 36 שרים וכרגע 8 סגני שרים אבל זה יכול להגיע עד 18 או 16 סגני שרים.

אלכס קושניר: אגב, זה 37.

אלכס קושניר: הרי הליכוד הוסיפו עוד את צחי הנגבי.

בועז טופורובסקי: זה 35.

בועז טופורובסקי: הם עוד לא מינו את כולם.

לא סופרים, נגד עין הרע.

בועז טופורובסקי: הסיבה המרכזית היא שיש סדרי עדיפויות ובמצב שבו המשק הישראלי והאזרחים הישראלים נמצאים, מצב שבו כל אזרח רביעי מובטל וכל עצמאי חמישי נמצא בקשיים ועל סף פשיטת רגל, ראוי שהחוק הראשון שהקואליציה הזאת תביא – ואני אומר לכם:

בועז טופורובסקי: האופוזיציה הייתה תומכת אם זה היה קורה – החוק הראשון יהיה על עזרה לעצמאים, עזרה למובטלים.

בועז טופורובסקי: לכן אנחנו ביקשנו שהחוק הראשון יהיה דמי אבטלה לעצמאים.

בועז טופורובסקי: לצערי אתם מתעלמים מזה, גם מתעלמים מסיכומים שהיו, ועדיין דבקים בדיון בהצעת חוק שהיא ממש לא דחופה, שרק מבטאת ומדגימה וממשילה את הניתוק של ממשלת ישראל והקואליציה הנוכחית מאזרחי ישראל.

בועז טופורובסקי: לכן אני מבקש לדון בזה מחדש, בתקווה שנוכל לשנות את רוע הגזרה ולפעול למען אזרחי ישראל.

איתן גינזבורג: תודה.

איתן גינזבורג: אני רק אומר מילה אחת לפני שנעבור להצבעה.

בועז טופורובסקי: סליחה, רק עוד דבר.

בועז טופורובסקי: מזל טוב, הבנתי שמונית להיות יושב-ראש סיעת כחול לבן.

בועז טופורובסקי: המון מזל טוב ובהצלחה.

רם שפע: ברכות גם מהחדר השני.

איתן גינזבורג: תודה רבה.

איתן גינזבורג: אני רוצה לומר משהו לגבי הדבר הזה.

איתן גינזבורג: אני בטוח, ואני חושב שכל החברים יצטרפו לעמדה הזאת, שהממשלה החדשה שרק קמה, בין היתר בגלל המשבר הכלכלי, הבריאותי והפוליטי שנקלענו אליו ובצל שלהם, תדאג לעצמאים ותסייע להם.

איתן גינזבורג: זה חלק מתוכנית העבודה של הממשלה הזאת ושל שר האוצר שנבחר.

איתן גינזבורג: לעצמאים ולעסקים הקטנים.

קריאה: יש כבר תוכנית עבודה?

איתן גינזבורג: הנושא הזה חשוב מאוד.

איתן גינזבורג: נדמה לי שיש קונצנזוס בבית שהוא צריך לקבל טיפול והתייחסות משמעותית.

איתן גינזבורג: הוא דורש דיונים מעמיקים, דורש תיאום בין הרבה מאוד משרדים.

איתן גינזבורג: יש פה גם סוגיה תקציבית מאוד מאוד משמעותית, על אף שהיא מוצדקת היא משמעותית, וצריך לראות איך מתכנסים לדבר הזה.

איתן גינזבורג: זה דבר שנכון שהממשלה תביא כהצעה.

איתן גינזבורג: אנחנו כחברי כנסת צריכים לדרוש את זה ולעמוד על כך וגם נדאג לכך, גם במסגרת התקציב וגם במסגרת הפעילות השוטפת של הכנסת.

איתן גינזבורג: זה בטח לא יכול להגיע כלאחר יד.

איתן גינזבורג: הבאתם הצעת חוק פרטית שאף אחד לא ראה, אף אחד לא הבין אותה, אף אחד לא דן בה.

אלכס קושניר: צריך לשנות את חוק-יסוד: הממשלה ואת חוק-יסוד: הכנסת.

אלכס קושניר: זה יכול לבוא כהצעת חוק פרטית.

איתן גינזבורג: ולא כהצעה כזאת שרק באה להציג את האופוזיציה כרובין הוד ואת הקואליציה כגנבים או משהו אחר.

אלכס קושניר: את חוק-יסוד: הממשלה אפשר להעביר כך?

איתן גינזבורג: זה מזכיר לי שבדיונים על הצעת חוק-היסוד שדנו בה - -

אלכס קושניר: שהייתה הצעה פרטית, דרך אגב.

איתן גינזבורג: - - פרסמתם בפייסבוק כיצד אנחנו מצביעים נגד - - -

אלכס קושניר: היה דיון.

אלכס קושניר: - - -

איתן גינזבורג: איך הצגתם, אלכס קושניר וגם יש עתיד?

איתן גינזבורג: הצגתם אותנו כמי שהצביע נגד דברים שחשובים לנו, במסגרת ההסתייגויות ההזויות שהצגתם, וזה פורסם, ובסדר.

איתן גינזבורג: סביב הקמפיין שאתם מנהלים כנגדנו אז להכפיש אותנו, שאנחנו נגד הלהט"בים ונגד העסקים הקטנים ונגד - - -

אלכס קושניר: אותן הצעות הזויות שאמרת מופיעות במצע שלך.

אלכס קושניר: האמת היא הכפשה?

איתן גינזבורג: זה לא האמת.

איתן גינזבורג: להציג את זה במסגרת הסתייגויות בחוק שלא קשור זה בערך ככה.

איתן גינזבורג: הסיכום שהיה אתמול בערב, דיברתי עליו ולא ארחיב.

איתן גינזבורג: לכן אני חושב שאין מקום לקבל את הרביזיה ואני מעלה להצבעה.

אלכס קושניר: בואו נעלה את הצעת החוק של קרעי.

איתן גינזבורג: מי בעד הרביזיה?

איתן גינזבורג: ירים את ידו.

איתן גינזבורג: מי נגד הרביזיה?

איתן גינזבורג: מי נמנע?

איתן גינזבורג: בעד – 4

איתן גינזבורג: נמנעים – אין בקשת הרביזיה לא אושרה.

איתן גינזבורג: 4 בעד, 10 נגד, אין נמנעים.

איתן גינזבורג: אני קובע שהרביזיה נדחתה.

איתן גינזבורג: הצעות החוק קיבלו פטור מחובת הנחה ויעלו לדיון במליאה.

איתן גינזבורג: אני נועל את הישיבה.

איתן גינזבורג: תודה רבה.